વડોદરામાં કુખ્યાત ગેંગસ્ટર મુકેશ હરજાણીની હત્યાના બનાવમાં શાર્પ સુટર અનિલ ઉર્ફે એન્થોનીના સાથી આણંદના રાજેશ ઉર્ફે રાજુ ભરતભાઈ પટેલનું નામ ખુલવા પામતા વડોદરાની ક્રાઈમ બ્રાન્ચ પોલીસે રાજેશ ઉર્ફે રાજુ ભરતભાઈ પટેલની ધરપકડ કરી વધુ પુછપરછ કરતાં તેણે મુકેશ હરજાણીની હત્યાની યોજના ઘડવા અને શાર્પશુટરો એકબીજા સાથે સંપર્કમાં રહી શકે તે માટે વિદ્યાનગરમાં મોટા બજારમાં યુકો પાર્કમાં રહેતાં પ્રાચીબેન પ્રવીણભાઈ પટેલના બોગસ ચૂંટણી કાર્ડનો દુરૂપયોગ કરી આણંદમાં સ્વામી નારાયણ મંદિર પાસે રણછોડજી મંદિર શોપીંગ સેન્ટરમાં રજની પ્રવીઝન સ્ટોર ચલાવતાં જીગ્નેશ ઉર્ફે જીગો અરવિંદભાઈ અજવાળીયા પાસેથી સીમકાર્ડ મેળવી સીમકાર્ડ મેળવવાના ફોર્મ પર પ્રાચીબેનનું નામ લખી તેમજ તેઓની ખોટી સહીઓ કરી બે સીમકાર્ડ મેળવ્યા હતા તેમજ આ સીમકાર્ડ તેણે અનિલ ઉર્ફે એન્થોનીના શાર્પશુટર સાથી ઓમપ્રકાશ ઉર્ફે ઓમી પંજાબી, સંજય ઉર્ફે આરએકસને આપ્યા હતા અને આ સીમકાર્ડનો ઉપયોગ તેઓએ મુકેશ હરજાણીની હત્યાની યોજના ઘડવા માટે એકબીજા શાર્પટરના સંપર્કમાં રહેવા માટે કર્યો હતો.